Сарыг суг

Сарыг-суг - божаны кеден хапка куткаш, азып каарга оон сыстып үнер сарыг өңнүг суг-дур. Сүттен кылган чем аймаанга хамааржыр.

 Кылыры 
Божаны кеден хапка куткаш, сарыг-суун үндүр аскып кааптар. Бир болза божа сарыг-суун черже аксып кааптар. Бир чамдыкта божаның сарыг-суу-биле бода малдың кежин чымчадыр шыгыдар. Ылаңгыя инек, шары кежин сарыг-суу-биле чиңнеп шыгыткаш, чымчадыр эттеп-эттеп, ооң соонда саргартыр ыштап каар. Кандыг-даа чаъс чаарга болгаш өлгенде иривес идиктерни болгаш таалыңнарны ыштаан хөмден даараар.

Шаандагы тывалар ижин чазаар дээнде, соодуп каан сарыг-суг ижер чораан. Боостаазы ыжа берген кижиге изиг сарыг-сугну ижиртирге, дораан эттинер.

 Дөзү 
Моңгуш КЕНИН-ЛОПСАҢ: ТЫВА ЧАҢЧЫЛ. Тыва чоннуң ыдыктыг чаңчылдары. – Тувинские традиции. Книга вторая: священные традиции тувинского народа. – Кызыл: Тувинское отделение педагогического общества при Министерстве образования республики Тыва: Издательство “Новости Тувы”, 1999. На тувинском языке. 352 с.

C
C